open-index/open-wikipedia-markdown huggingface dataset:
Suchoj Su-15

**Suchoj Su-15** (; v kóde NATO: „**Flagon**“) bolo sovietske dvojmotorové prepadové stíhacie lietadlo z polovice 60. rokov 20. storočia, ktorého prvý prototyp vzlietol 30. mája 1962. Do výzbroje sovietskej protivzdušnej obrany bolo zaradené v roku 1967, kde nahrádzalo typy Su-9 a Su-11. V priebehu doby bolo lietadlo postupne modernizované a boli vyrábané rôzne verzie. Stroj vo svojej dobe predstavoval významnú oporu stíhacieho letectva sovietskej protivzdušnej obrany. Ako záchytné stíhače sa stroje viackrát zúčastnili stretnutí s cudzími lietadlami narušujúcimi vzdušný priestor ZSSR.

## Verzie
* **Su-15** – základná verzia lietadla a jeho prvého prototypu. 
* **Su-15VD** – experimentálny vývojový typ STOVL s krídlami v tvare dvojitej delty.
* **Su-15U** – cvičná dvojmiestna verzia.
* **Su-15F** – prvá skutočne sériová verzia.
* **Su-15TM** – vylepšená verzia z roku 1971.
* **Su-19** – plánovaná verzia, neuskutočnila sa.
* **Su-21** – verzia z roku 1975 s vypuklým radomom pre väčší rádiolokátor zaisťujúci obmedzený pohľad a streľbu nadol.
* **Su-21Ubis** – dvojmiestna cvičná verzia.

## Bojové nasadenie
[thumb|right|Su-15TM [Vzdušné sily Ozbrojených síl Ukrajiny|ukrajinských vzdušných síl vystavený v múzeu v meste Vinnycia]]

V roku 1983 zostrelil Su-15 riadenou strelou neďaleko Sachalinu kórejský Boeing 747 (Let Korean Air 007), pričom zahynulo všetkých 269 osôb na palube lietadla.

## Používatelia
; **[[Sovietsky zväz]]** /  **[[Rusko]]**
* Vojsko protivzdušnej obrany ZSSR – Rusko z prvých línií stroje vyradilo v roku 1994, pričom niektoré zostali uskladnené v rezerve.
; **[[Ukrajina]]**
* Vzdušné sily Ozbrojených síl Ukrajiny vyradili lietadlá Su-15 z výzbroje v roku 1996.

## Špecifikácie (Su-15TM)
vpravo|500px

### Technické údaje
* **Posádka:** 1
* **Dĺžka:** 
* **Rozpätie:** 
* **Výška:** 
* **Nosná plocha:** 
* **Hmotnosť prázdneho lietadla:** 
* **Vzletová hmotnosť:** 
* **Pohonná jednotka:** 2 × prúdový motor Tumanskij R-13F-300
** **Ťah bez prídavného spaľovania:** 2× 40,21 kN
** **Ťah s prídavným spaľovaním:** 2× 70,00 kN

### Výkony
* **Maximálna rýchlosť:** /h (s výzbrojou vo veľkej výške)
* **Akčný rádius:** 
* **Bojový dolet:** 
* **Preletový dolet:** 
* **Dostup:** 
* **Stúpavosť:** /s

### Výzbroj
* 2× riadená strela R-98M (AA-3 Anab), zvyčajne jedna radarom navádzaná a jedna teplom navádzaná raketa (na vonkajších krídelných závesníkoch)
* 2 – 4× riadená strela R-60 (AA-8 Aphid) (na vnútorných závesníkoch)
* možnosť niesť 2× kanón UPK-23-250 kalibru 23 mm (na trupových závesníkoch)

## Iné projekty

## Zdroje

Kategória:Lietadlá Suchoj
Kategória:Sovietske stíhacie lietadlá
Xenokles z Mainalu

**Xenokles** alebo **Xenoklés** (*Xenokles*, iný prepis:*Xenoklés*) bol olympijský víťaz v zápasení dorastencov v roku 372 pred Kr.

Xenokles z arkádskej obce Mainalos zvíťazil na 102. olympijských hrách v zápasení dorastencov (palé paidón). V Olympii túto disciplínu zaradili po prvýkrát do programu na 37. hrách v roku 632 pred Kr. a jej víťazom bol Hipposthenes zo Sparty. 
 
Socha Arkáďana Xenokla stála kedysi v olympijkej Altide. V druhom storočí ju ešte nezničenú videl grécky cestovateľ Pausanias, ktorý o tom uvádza: „*za touto sochou stojí mainalský Xenokles, víťaz nad chlapcami, účastníkmi v zápasení, a [[Alketos z Kleitoru|Alketos]], syn Alkinov, ktorý premohol chlapcov v pästnom zápase, sám taktiež Arkáďan, a to z Kleitoru. Jeho sochu vytvoril [[Kleón (sochár)|Kleón]], Xenokleovu [[Polykleitos Mladší|Polykleitos]].*“ Podstavec jeho sochy s nápisom umelca je zachovaný, našli ho severovýchodne od podstavca a sochy Paianiovej Niké. Písmo datujú do 4. stor. pred Kr. 
    
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v zápasení
Alexius Toronský

**Alexius Toronský** alebo **Alexej Toronský** (* 26. júl 1888, Beloveža – † 14. august 1971, Bratislava) bol gréckokatolícky kňaz a starosta mesta Humenné.

A. Toronský sa narodil v rodine gréckokatolíckeho kňaza v Beloveži. Vysvätený na kňaza bol 28. augusta 1911 v Prešove. Ako kňaz pôsobil v rokoch 19111917 v Orlove, potom v Humennom od roku 1918 až do roku 1950. Excurrendo (na diaľku) spravoval aj farnosť Sopkovce (19181933). Za svoju obetavú dušpastiersku činnosť dostal v roku 1930 titul *[[monsignore]]*. V roku 1950 po tzv. prešovskom sobore nepodľahol nátlaku komunistického režimu a odmietol prestup do pravoslávnej cirkvi, za čo bol prenasledovaný a musel opustiť Humenné.

Alexius Toronský sa angažoval aj v spoločenskom živote, v rokoch 19311938 bol starostom mesta Humenné (ako nestraník), v rokoch 19461948 bol mešťanostom. Ako starosta sa významne zaslúžil o rozvoj Humenného. Počas jeho starostovania bol postavený mestský vodovod a kanalizácia, nemocnica, škola i budovy niektorých úradov, postúpila aj elektrifikácia mesta a zlepšil sa stav ciest a chodníkov. Podporil aj myšlienku výstavby továrne na umelé vlákna (dnešný *Chemlon*). Počas vojny ukrýval dve židovské rodiny, čím zabránil ich deportácii do koncentračného tábora. Ako politik bol veľmi tolerantný, čo sa prejavilo v jeho schopnosti spolupracovať s ľuďmi rôzneho vierovyznania a politickej orientácie.

Zomrel 14. augusta 1971 v Bratislave, kde je aj pochovaný na cintoríne v Slávičom údolí (komunistický režim odmietol jeho žiadosť, aby bol pochovaný v Humennom).

## Zdroje
* Humenné: Odhalenie pamätnej tabule Mons. Toronskému (TKKBS)
* Boris Voroňák: Uctenie pamiatky Mons. Alexia Toronského
* Mons. Alexej Toronský - Gréckokatolícke arcibiskupstvo Prešov - Schematizmus
* Peter BORZA: Dejiny Gréckokatolíckej cirkvi na Slovensku v období II. svetovej vojny (1939–1945). Prešov: Petra, 2006. Dostupné online.
* http://www.impulzrevue.sk/article.php?628
* http://www.vets.cz/vpm/7621-pametni-deska-alexius-toronsky/
* http://www.cisarik.com/BROWN-PAGES-04.htm

Kategória:Osobnosti z Beloveže
Kategória:Starostovia na Slovensku
Kategória:Slovenskí gréckokatolícki kňazi
Épinal

**Épinal** môže byť:
* francúzske mesto, pozri Épinal (mesto)
* francúzsky obvod, pozri Épinal (obvod)
Čáčov

**Čáčov** (historicky *Zakafalwa, Chatow, Kacho, Checho, Csacso, Csácsó*) je mestská časť okresného mesta Senica. Nachádza sa v jeho severozápadnej časti.

## Dejiny
* 1394 prvá písomná smienka o obci, vo forme *Zackafalwa*.
* 1551 František Ňári v testamente vymenoval všetky svoje obce, medzi ktorými bol aj Čáčov.
* 13. októbra 1848 bol popravený čáčovský richtár Martin Bartoň po verdikte Senického náhleho súdu.
* 1971 sa Čáčov stáva mestskou časťou Senice a to po 577 rokoch existencie ako samostatná obec Čáčov, vystupuje ako Senica, mestská časť Čáčov.

## Kultúra a zaujímavosti
### Pamiatky
* Rímskokatolícky kostol Nanebovzatia Panny Márie, jednoloďová klasicistická stavba s polygonálnym ukončením presbytéria a mierne predstavanou vežou z roku 1833. Stojí na mieste staršej stavby. V roku 1900 bol rozšírený a prešiel úpravou fasády. Interiér je zaklenutý pruskými klenbami, prístavba má kazetový strop. Kostol má hladké fasády so segmentovo ukončenými oknami. Veža vystupuje z priečelia vo forme rizalitu, je ukončená ihlancovou helmicou. 

* Evanjelický kostol, jednoloďová neoklasicistická stavba s pravouhlým ukončením presbytéria a vežou tvoriacou súčasť jej hmoty z roku 1864. Čiastočne plochostropý interiér je zaklenutý valenou klenbou. Nachádza sa tu trojramenná protestantská empora a oltár s obrazom od maliara Tollera z roku 1878. Drevená kazateľnica pochádza z 19. storočia. Fasády kostola sú členené lizénami, okná lode majú šambrány s lomeným oblúkom. Veža vystupuje z priečelia vo forme rizalitu, je lemovaná pilastrami a ukončená korunnou rímsou s terčíkom s hodinami a zvonovitou helmicou. 

* Škodáčkov mlyn, technická pamiatka, štvorpodlažná stavba na pôdoryse obdĺžnika so sedlovou strechou zo začiatku 20. storočia. V roku 1943 prešiel prestavbou, v roku 1960 bol znárodnený. Po obnove je od roku 2011 sprístupnený verejnosti. Fasády mlyna sú z režnej tehhly, okná sú kovové industriálne so segmentovým záklenkom. 

* Pamätník na mieste domu Martina Bartoňa, popraveného čáčovského richtára, účastníka Slovenského povstania v roku 1848. Tabuľa je umiestnená na mieste v roku 1986 asanovaného rodnéhho domu richtára. Tabuľa je kópiou staršej tabule z roku 1936, ktorá bola osadená na dome.


Senica-cacov 1.jpg|Kostol Nanebovzatia Panny Márie
Senica-Čáčov - kostol nanebovzatia Panny Márie.jpg
Senica Čáčov - evanjelický kostol.jpg|Evanjelický kostol
Pamätník Martina Bartoňa.jpg|Pamätník Martina Bartoňa


## Osobnosti obce
### Rodáci
* Martin Bartoň (* 1808 – † 1848), richtár Čáčova, účastník Slovenského povstania v roku 1848, popravený maďarským vojskom.
* Pavol Macek (* 1886 – † 1970), starosta Čáčova, roľník, verejný činiteľ a politik Agrárnej strany v období medzivojnového Česko-Slovenska.
* Jaroslav Brečka (* 1965), džokej, jazdec a tréner dostihových koní. Víťaz Veľkej pardubickej a niekoľkonásobný slovenský šampión prekážkových jazdcov a trénerov.

## Referencie

## Externé odkazy
* Oficiálna stránka mesta Senica
* Stránka mestskej časti

Kategória:Mestské časti Senice
Ozbrojené sily Podnesterskej moldavskej republiky

**Ozbrojené sily Podnesterskej moldavskej republiky** () sú vojenské zložky samozvaného štátu Podnestersko. Tieto ozbrojené sily boli vytvorené dňa 6. septembra 1991 na ochranu suverenity a nezávislosti Podnesterskej moldavskej republiky v súlade s 11. článkom ústavy Podnesterska.

Ozbrojené sily sa skladajú z 4500 až 7500 vojakov, rozdelených do štyroch motorizovaných peších brigád (Tiraspoľ, Bendery, Rîbniţa, Dubăsari), tankového pluku, delostreleckého pluku a protilietadlového pluku. Ďalej možno mobilizovať 15 000 až 25 000 vojakov.

## Zdroj

Kategória:Vojsko podľa štátu
Kategória:Podnestersko
Svet podľa Evelyn

***Svet podľa Evelyn*** je slovenský komediálny seriál. Vysielala ho televízia JOJ od 14. októbra do 16. decembra 2015. Bonusová epizóda „Hviezdy a hovienka“ bola odvysielaná 27. mája 2017.

## Postavy
* Eva Kramerová ako Evelyn
* Štefan Martinovič ako Števo
* Jozef Vajda hrá sám seba
* Zuzana Porubjaková ako Alica
* Kristína Tormová ako Barbie
* Lukáš Dóza ako Lukáš

## Série a časti

### 1. séria (2015)

### Špeciál (2017)

## Externé odkazy

* 
* Oficiálna stránka na Facebooku
* 
* 
* 
* 

Kategória:Slovenské sitkomy
Kategória:Televízne seriály TV JOJ
Kategória:Televízne seriály z roku 2015
Hádzaná na Hrách Perzského zálivu 2015

**Hádzaná na Hrách Perzského zálivu 2015** bol hádzanársky turnaj v rámci multišportového podujatia Hier Perzského zálivu 2015. Konal sa v Dammáme, v Saudskej Arábii v dňoch od 16.22. októbra 2015, za účasti 5 mužských tímov. Hádzanársky turnaj sa na hrách organizuje od roku 2011 a toto bolo jeho 2. vydanie. Zápasy sa hrali v aréne Prince Nayef bin Abdul Aziz Sports City Stadium s kapacitou pre 12 000 divákov. Turnaj pozostával iba z jednej skupiny, v ktorej sa stretol každý s každým. Titul získala domáca , ktorá sa v skupine umiestnila pred  a .

## Účastníci

* Pozn. č. 1: Číslo v zátvorke udáva umiestnenie v neoficiálnom svetovom rebríčku k júnu 2013. 
* Pozn. č. 2: Družstvo Kataru tvorili hráči do 21 rokov.

## Výsledky

## Konečné poradie

## Referencie

## Externé odkazy
* Oficiálna stránka Saudskoarabskej hádzanárskej federácie (po arabsky)

## Zdroj
* Hádzanársky turnaj na hrách na stránke goalzz.com 

Kategória:Hádzaná v 2015
Kategória:Hádzaná na Hrách Perzského zálivu
Kategória:Hry Perzského zálivu 2015
Bachelor of Science

**Bachelor of Science** (slovensky bakalár vied, latinsky *Scientiae Baccalaureus*, skratka BSc, Bc., BS, B.Sc, SB, Sc.B.) je anglosaský akademický titul. Jeho slovenským ekvivalentom je titul bakalár. Udeľuje sa väčšinou po absolvovaní trojročného alebo štvorročného študijného odboru, v menšej miere po päťročnom či šesťročnom štúdiu (hlavne v Južnej Amerike).

## Referencie


## Zdroj

Kategória:Vysokoškolské tituly
Elsa Trioletová

**Elsa Trioletová** (, , pseudonym **Laurent Daniel**; * 12. september 1896, Moskva, Rusko† 16. jún 1970, Paríž, Francúzsko) bola francúzska spisovateľka a prekladateľka ruského pôvodu.

V roku 1918 sa vydala za francúzskeho dôstojníka A. Trioleta a odišla s ním do Francúzska. Od roku 1922 sa venovala literatúre. V roku 1929 sa vydala za Louisa Aragona.

## Dielo
Veľká časť jej diela sa zaoberá aktuálnymi problémami, ako bolo sklamanie z povojnového vývoja, strach z atómovej vojny a pod.
* *À Tahiti* (1925) 
* *Fraise des bois* (1926) 
* *Camouflage* (1928) 
* *Bonsoir Thérèse* (1938)
* *Maïakovski* (1939)
* *Mille regrets* (1942)
* *Le Cheval blanc*, 1943
* *Les Amants d'Avignon*, 1943 (slovensky: *Avignonskí milenci*, 1950)
* *Qui est cet étranger qui n'est pas d'ici ? ou le mythe de la Baronne Mélanie*, 1944
* *Le premier accroc coûte 200 francs*, (1944), Prix Goncourt 1944
* *Personne ne m'aime* (1946)
* *Les Fantômes armés* (1947)
* *L'Inspecteur des ruines* (1948)
* *Le Cheval roux ou les Intentions humaines* (1953)
* *L'Histoire d'Anton Tchekhov* (1954)
* *Le Rendez-vous des étrangers* (1956)
* *Le Monument* (1957)
* *L'âge de nylon (1) : Roses à crédit* (1959)
* *L'âge de nylon (2) : Luna-Park* (1959)
* *Les Manigances* (1961)
* *L'âge de nylon (3) : L'Âme* (1962)
* *Le Grand Jamais* (1965)
* *Écoutez-voir* (1968)
* *La Mise en mots* (1969)
* *Le Rossignol se tait à l'aube* (1970)

## Iné projekty

## Externé odkazy
* 
* Biografia, bibliografia 
* Biografia 
* Biografia  

## Zdroj

Kategória:Francúzski spisovatelia románov
Kategória:Osobnosti z Moskvy
Kategória:Laureáti Goncourtovej ceny
Joey Maramba

**Joey Maramba** (* 8. marec 1974, Manila) je filipínsky basgitarista. Pochádza z hudobnej rodiny. Jeho matkou je klaviristka Vilma Posadas a strýkom klavirista Romy Posadas.

Narodil sa na Filipínach, ale v roku 1982 sa s rodičmi presťahoval do USA. Svoju prvú basgitaru dostal v roku 1986. Medzi svoje najväčšie vzory radil napríklad Charlesa Mingusa.

V deväťdesiatych rokoch pôsobil v skupine HiddeN, ktorú založil spolu so svojím spolužiakom z Arroyo High School v meste El Monte v Kalifornii Santinom Giordanom. Ku skupine sa v roku 2000 pridal ešte bubeník Frank Luis. Maramba so skupinou vydal niekoľko albumov.

Je členom inštrumentálneho dua Ninja Academy, v ktorom hrá na basgitaru (vystupuje pod menom Indo Ninja) a je sprevádzaný bubeníkom Robertom Shafferom (ten vystupuje pod menom Outdo Ninja). So skupinou vydal albumy *Enter the Ninja* (2004) a *Bra'ka dOm* (2005).

Bol tiež členom sprievodnej skupiny speváčky a gitaristky Rickie Lee Jones. Hral na jej albume *[[The Sermon on Exposition Boulevard]]* z roku 2007 a vystupoval na jej koncertnom DVD *Live in Stockholm* (2010). Od roku 2011 bol členom sprievodnej skupiny waleského hudobníka Johna Calea, s ktorým nahral albumy *[[Shifty Adventures in Nookie Wood]]* (2012), *[[MFANS|M:FANS]]* (2016) a *Mercy* (2023).

Rovnako sa venoval pedagogickej činnosti a je členom kapely The Evangenitals.

## Diskografia
* *Enter the Ninja* (Ninja Academy, 2004)
* *Bra'ka dOm* (Ninja Academy, 2005)
* *Everything You Ever Wanted* (HiddeN, 2006)
* *[[The Sermon on Exposition Boulevard]]* (Rickie Lee Jones, 2007)
* *Live in Stockholm* (Rickie Lee Jones, 2010)
* *[[Shifty Adventures in Nookie Wood]]* (John Cale, 2012)
* *Moby Dick: or, The Album*  (The Evangenitals, 2014)
* *Unpopable Trio* (Unpopable, 2014)
* *[[MFANS|M:FANS]]* (John Cale, 2016)
* *Tunnel Buddies* (Unpopable, 2018)
* *Mercy* (John Cale, 2023)

## Referencie


## Externé odkazy
* Oficiálny web Ninja Academy

## Zdroj

Kategória:Rockoví basgitaristi USA
Kategória:Osobnosti USA filipínskeho pôvodu
Kategória:Osobnosti z Manily
Kosatka

**Kosatka** môže byť:
* v zoológii: 
** rod *Orcinus* z čeľade delfínovité (jediný žijúci druh tohto rodu je kosatka dravá), pozri kosatka (rod cicavcov) 
** rody *Orcinus* a *Pseudorca* a prípadne aj rod *Feresa* z čeľade delfínovité, pozri kosatka (rod cicavcov), Pseudorca a Feresa (a pozri delfínovité)
** staršie (alebo dodnes skrátene): kosatka dravá (*Orcinus orca*)
* v botanike:
** rod *Tofieldia* z čeľade kosatkovité, pozri kosatka (rod rastlín)
** staršie (do roku 1954): rod *Rhagadiolus* z čeľade astrovité, dnešný názov: ragadiolus, pozri ragadiolus
** staršie: rod *Borago* z čeľade borákovité, dnešný názov: borák, pozri borák (rod)
** ľudovo: rod *Iris* z čeľade kosatcovité, odborný názov: kosatec, pozri kosatec
* v námorníctve: trojuholníková plachta medzi sťažňom a provou, pozri kosatka (námorníctvo)

**Kosátka** môže byť:
* staršie: rod *Tofieldia*, dnešný názov: kosatka  - pozri vyššie
* ľudovo:
** fialka voňavá (*Viola odorata*)
** ostrôžka poľná (*Consolida regalis*)

## Referencie
Momotombito

**Momotombito** je ostrov v jazere Managua (taktiež *Xolotlán*) na západe Nikaraguy. Ostrov leží v západnej časti jazera. Na ostrove sa nachádza aj rovnomenná sopka Momotombito, stratovulkán dosahujúci výšku  Jeho meno je zdrobneninou názvu neďalekej sopky Momotombo.

Na ostrov sa dá dostať iba po vode, buď z Mateare (), alebo z Puerto Momotombo ().

Ostrov Momotombito je útočiskom viacerých druhov vtákov. Na ostrove boli nájdené sochy z predkolumbovského obdobia.

## Zdroj

Kategória:Ostrovy Nikaraguy
Kunov (Senica)

**Kunov** () je mestská časť okresného mesta Senica. Nachádza sa v jeho severovýchodnej časti.

## Dejiny
* 1452 prvá zmienka o obci
* 1772 prvá tlačená báseň v ľudovej slovenčine od Janka Demiana
* 1777 pôvodná pečať obce so strapcom hrozna
* 1. a 2. november 1919 zahrala mládež divadelné predstavenie *Hrob lásky*, za organizovania Roľníckou besedou. 
* 1921 je učiteľom Karolom Šaškom  založený  ochotnícky a hudobný krúžok známy ako *Kunovská sláčiková kapela*.
* 1952 začiatok výstavby vodného diela Kunov, ukončené roku 1964
* 1976 sa Kunov stal mestskou časťou Senice

## Kultúra a zaujímavosti
### Pamiatky
* Zvonica, murovaná stavba na pôdoryse štvorca z roku 1860. Zvonica má hladké fasády a segmentovo ukončené rezonančné otvory. Ukončená je ihlancovou helmicou. 

* Rodný dom Martina Orgoníka-Kunovského, jednopodlažná ľudová stavba na pôdoryse obdĺžnika s polovalbovou strechou z prvej polovice 20. storočia. Na dome je pamätná tabuľa básnika z roku 1934.

## Osobnosti obce
### Rodáci
* Martin Orgoník-Kunovský (* 1887 – † 1916), ľudový básnik a spisovateľ
* Viktor Ravasz (* 1887 – † 1957), právnik, poslanec, senátor, predseda Štátnej rady SR
* Ján Slezák († 1918), vojak Trenčianskeho 71. pešieho pluku popravený počas vzbury v Kragujevci
* Matúš Čenteš (2006)
Nádejný futbalista obce Kunov

## Referencie

## Iné projekty

## Externé odkazy
* Oficiálna stránka mesta Senica

## Zdroj
* JAMÁRIK, Vladimír: KUNOV. 555 ROKOV. Senica: Mesto Senica, 2007, 49 s. + 29 s. obrazová príloha. ISBN 80-969732-9-3

[thumb|vľavo|Vodné dielo Kunov na rieke [Teplica (prítok Myjavy)|Teplica ležiaca čiastočne v chotári Kunova]]

Kategória:Mestské časti Senice
Don’t Get Me Wrong

„**Don’t Get Me Wrong**“ je skladba americkej poprockovej skupiny The Pretenders. Bola vydaná ako prvý singel z ich albumu *[[Get Close]]* z roku 1986. Tiež je obsiahnutá v ich albume *[[The Singles]]* z roku 1987. V americkom rebríčku Billboard Hot 100 dosiahla 10. miesto, rovnako ako v britskom rebríčku UK Singles Chart.

Skladba obsahuje zvonivý gitarový zvuk s dôrazom na melódiu. Text obsahuje literárne a vedecké odkazy, na miesto vzťahovo orientovaných odkazov, ktoré sú typické pre populárnu hudbu.

## Referencie

## Externé odkazy
* Text piesne  na MetroLyrics

Kategória:Single z 1986
Kategória:Piesne skupiny The Pretenders
Majstrovstvá sveta v korfbale 2015

**Majstrovstvá sveta v korfbale 2015** boli v poradí 10. majstrovstvá sveta v korfbale, ktoré organizuje Medzinárodná korfbalová federácia (IKF). Konali sa od 30. októbra8. novembra 2015 v troch belgických mestách: Antverpy, Gent a Tielen, za účasti 16 tímov. Nováčikom turnaja bolo družstvo Brazílie. Právo organizácie bolo udelené Belgicku v novembri 2011, pričom jediným ďalším kandidátom bol Nový Zéland. Belgicko organizovalo svetový šampionát tretíkrát, keď predtým hostilo toto podujatie v rokoch 1984 a 1991. Svoj deviaty titul (piaty v rade) získalo , ktoré vo finálovom stretnutí zvíťazilo nad . Tretí  obhájil bronzovú priečku.

Turnaj zároveň slúžil ako kvalifikácia na Svetové hry 2017, ktoré bude hostiť Vroclav. Kvalifikovalo sa na ne 8 najlepších družstiev.

## Kvalifikácia

## Arény

## Nasadenie do výkonnostných skupín
Žrebovanie skupín prebehlo 7. februára 2015 a družstvá boli nasadené podľa svetového rebríčka datovaného k novembru 2014:

 Číslo udáva umiestnenie vo svetovom rebríčku IKF k augustu 2015.

## Výsledky
### Základné skupiny
#### Skupina A
Gent

#### Skupina B
Tielen

#### Skupina C
Gent

#### Skupina D
Tielen

----

### Nadstavbové skupiny
#### Skupina E
Tielen

#### Skupina F
Gent

#### Skupina G
Tielen

#### Skupina H
Gent

### Play-off
Antverpy
#### Stretnutia o 13.16. miesto

#### Stretnutie o 15. miesto

#### Stretnutie o 13. miesto

#### Stretnutia o 9.12. miesto

#### Stretnutie o 11. miesto

#### Stretnutie o 9. miesto

#### Stretnutia o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka MS 2015  /
* Oficiálna stránka Medzinárodnej korfbalovej federácie 
* Oficiálna stránka Belgického korfbalového zväzu 
* 

## Zdroje
* MS 2015 na stránke Medzinárodnej korfbalovej federácie 
* MS 2015 na stránke worldkorfball.org 
* MS 2015 na stránke the-sports.org 

Kategória:Korfbal v 2015
Kategória:Majstrovstvá sveta v korfbale
Korfbal
Ľudovít Rajter

Prof. Dr. h. c. **Ľudovít Rajter** (* 30. júl 1906, Pezinok† 6. júl 2000, Bratislava) bol významný slovenský dirigent, hudobný skladateľ a pedagóg.

Absolvoval Hudobnú školu pre Slovensko v Bratislave (1924, klavír – Frico Kafenda, violončelo – Rudolf Rupník), Hochschule für Musik und darstellende Kunst vo Viedni (1929) a Majstrovskú školu Vysokej hudobnej školy F. Liszta v Budapešti (kompozícia – Ernő Dohnányi).

Pôvodne pedagóg hudobnej teórie a hry na violončele na Mestskej hudobnej škole v Bratislave (1929 – 1934). Bol dirigentom Maďarského rozhlasu v Budapešti (1934 – 1945), z toho prvý dirigent (1935 – 1945) a spoluzakladateľ Symfonického orchestra Maďarského rozhlasu (1943). Zároveň bol aj pedagóg komornej hudby a orchestrálnej praxe na Vysokej hudobnej škole F. Liszta v Budapešti (1938 – 1945), od r. 1941 ako riadny profesor.

V rokoch 19491951 a 19531961 bol šéfdirigentom Slovenskej filharmónie.

V Československom rozhlase bol šéfdirigent Symfonického orchestra Čs. rozhlasu v Bratislave (1946 – 1949 a 1968 – 1977). Po druhej svetovej vojne začal pracovať na vzniku Slovenskej filharmónie a v rokoch 19491976 bol jej prvým dirigentom.

Prednášal dirigovanie a komornú hudbu na Vysokej škole múzických umení v Bratislave (1949 – 1974), od 1951 vedúci pedagóg dirigentskej triedy, docent (1964).

Bol aj hosťujúci dirigent Rozhlasového symfonického orchestra v Bazileji (1968 – 1969).

Bol nositeľom mnohých vyznamenaní a ocenení:

* Doctor honoris causa (College of Music New York, 1936)
* národný umelec (1989)
* Cena Bartók-Pásztory (1994)
* Cena primátora mesta Bratislavy (1994)
* Cena Jána Levoslava Bellu (1996)
* Rakúsky čestný kríž za vedu a umenie I. triedy (1997)
* Rad Ľudovíta Štúra I. triedy (1997)
* Krištáľové krídlo (1998)
* čestný šéfdirigent Slovenskej filharmónie (1999)
* čestný člen Maďarskej akadémie umení (2000)
* Pribinov kríž I. triedy in memoriam (2007)
* Cena Fra Angelico in memoriam (2011)
* Cena Jána Cikkera in memoriam (2017)

## Referencie

* 
*Ľudovít Rajter - O slovenskej hudbe | Hudobne Centrum (hc.sk)

Kategória:Slovenskí dirigenti
Kategória:Slovenskí hudobní skladatelia
Kategória:Česko-slovenskí národní umelci
Kategória:Držitelia Krištáľového krídla
Kategória:Držitelia Radu Ľudovíta Štúra I. triedy
Kategória:Laureáti Pribinovho kríža I. triedy
Kategória:Osobnosti z Pezinka
Kategória:Laureáti Ceny Jána Cikkera
Kategória:Laureáti Ceny Jána Levoslava Bellu
Kategória:Šéfdirigenti Slovenskej filharmónie
Sotina

**Sotina** (historicky *Szotinafalva, Szottina*) bola obec na Záhorí, ktorá sa roku 1960 stala mestskou časťou okresného mesta Senica. 

## Polohopis
Nachádza sa v severnej časti mesta. Pôvodný ráz mestskej časti zanikol výstavbou sídliska na jej území. V súčasnosti na jej území na sever od Sídliska vzniká radová zástavba Nová Sotina.

## Dejiny
* 1446 prvá zmienka o obci
* 1452 v daňovom/portálnom súpise sa uvádza Sotina (Zuthinafalwa) ako majetok Mikuláša Feÿra, kedy mala osem usadlostí 
* 1556 Sotina je úplne vypálená
* 1768 je uvedená v Tereziánskych urbároch ako Szotina
* 1944 pripojenie Sotinej k Senici

## Občianska vybavenosť
* Kostol sv. Cyrila a Metoda

## Referencie

## Externé odkazy
* Oficiálna stránka mesta Senica
thumb|vľavo|Pohľad na sídlisko zo štadióna FK Senica

Kategória:Mestské časti Senice
Kratinos z Megary

**Kratinos** (*Kratinos*) bol olympijský víťaz v behu na jedno stadion v roku 652 pred Kr.

Kratinos z Megary bol na 32. olympijských hrách v roku 652 pred Kr. korunovaný vencom za víťazstvo v behu na jedno stadion. V Olympii bol beh na jedno stadion (192,27 metra) najstaršou súťažnou disciplínou, zavedenou už na prvých hrách, t. j. v roku 776 pred Kr. a zostal hlavným pretekom aj po zavedení ďalších súťažných disciplín. Menom jeho víťaza sa označovala celá olympiáda.

Z týchto dávnovekých olympijských hier je známy aj víťaz v boxe. Podľa starovekého historika Eusebia z Kaisareie sa ním stal Kratinov brat Komaios.

## Referencie a bibliografia

## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Nelson (Nový Zéland)

thumb|Nelson
**Nelson** je mesto ležiace na východnom pobreží zálivu Tasman Bay na Novom Zélande. Bolo založené v roku 1841 a pomenované na počesť britského viceadmirála Horatia Nelsona, ktorý porazil španielsku a francúzsku flotilu v bitke pri Trafalgare roku 1805. Má asi 45 000 obyvateľov.

## Osobnosti mesta
* Ernest Rutherford (1871 - 1937), fyzik
* Denny Hulme (1936 - 1992), pilot Formule 1, majster sveta

## Partnerské mestá
*  Eureka, USA
*  Chuang-š', Čínska ľudová republika
*  Miyazu , Japonsko

## Externé odkazy
* Oficiálna stránka mesta
Kategória:Mestá na Novom Zélande
Kategória:Južný ostrov (Nový Zéland)
Sreser

thumb|Dedina Sreser, v pozadí ostrov Gospin Školj.
thumb|Kostol v Sreseri
**Sreser **je osada v Chorvátsku, v obci Janjina. Leží v dubrovnícko-neretvanskej župe. Leží na polostrove Pelješac. Z dediny je vidno mestá Klek, Neum a Ploče na druhej strane pobrežia.

## Obyvateľstvo a služby
Podľa sčítania ľudu z roku 2001, mala obec 196 obyvateľov a 85 rodinných domácností. Sú tu dva bary, jedna reštaurácia, 2 obchody a pekáreň. Sreser je napriek nízkemu počtu obyvateľov veľmi rozľahlá dedina. Veľa obyvateľov sa venuje rybolovu, pestovaniu viniča (hlavne výroba červeného vína) alebo prenajímaniu apartmánov. Nachádza sa tu kostol v gotickom štýle. V minulosti z tejto dediny pochádzalo veľa moreplavcov. Obyvateľstvo tu žije už stáročia klasickým spôsobom života.

## More a pláže
More je v Sreseri veľmi čisté, blízko Sreseru sa nachádzajú 3 ostrovy (Gospin Školj, Strednjak, Goljak), Na ostrove Gospin Školj sa nachádza aj socha Panny Márie. Pláže na pobreží sú prevažne z oblých kamienkov, ale aj z piesku. V mori sú aj morské živočíchy (drobné žraloky, kraby, ryby, malé medúzy a podobne).

## Referencie


Kategória:Osady v Chorvátsku
Kategória:Sídla v Dubrovnícko-neretvianskej župe
Mojang Studios

**Mojang Studios** (*mojäng* - švédsky *gadget*) je švédska firma nezávisle vyvíjajúca videohry, založená v máji 2009 pod menom **Mojang Specifications** Markusom Perssonom. Sídlo firmy je v Štokholme. V máji 2014 kúpila americká spoločnosť Microsoft Mojang za 2,5 miliardy dolárov.

## Hry

### Hry

#### Menšie projekty

## Ocenenie
* March Developers' Showdown 2011

## Referencie


## Externé odkazy
* Oficiálna stránka Mojang
* Mojang YouTube kanál

Kategória:Microsoft
Kategória:Vývojárske a vydavateľské spoločnosti počítačových hier
Kategória:Podniky vo Švédsku
Clash of Clans

***Clash of Clans*** je MMO - strategická hra, určená pre telefóny, ktorá je zdarma na stiahnutie, vyvíjaná a publikovaná firmou Supercell, ktorá sídli v Helsinkách vo Fínsku.

Hra bola prvýkrát vydaná pre iOS platformu 2. augusta 2012. Pre Android, bola vydaná (skúšobne) v Kanade a vo Fínsku 30. septembra 2013. 7. októbra 2013 bola celosvetovo publikovaná na Google Play.

## Hra
Cieľom hry je stavať a postupne vylepšovať budovy vo svojej dedine, na čo hráči potrebujú suroviny - zlato, elixír a temný elixír. Tie môžu získavať niekoľkými spôsobmi - predovšetkým útočením na dediny ostatných hráčov rôznymi typmi jednotiek.

Hráči môžu spojiť sily v klanoch, ktoré im umožnia prístup k rôznym súťažiam a súbojom proti ostatným klanom pre zisk surovín.

Clash of Clans je známe svojou strategickou hĺbkou, umožnujúcou experimentovanie s rôznymi typmi armád. Hra taktiež obsahuje singleplayer kampaň, v ktorej hráči útočia na sériu rôznych predom pripravených základní a rôzne časovo limitované udalosti.

## ClashCon
ClashCon je akcia, na ktorej sa môžu stretnúť hráči tejto hry z celého sveta. Sú tam rôzne turnaje, rozhovory s vývojármi, taktiež aj zápasy najlepších svetových klanov (združenie hráčov), a oznamujú sa tam aj pripravované novinky do hry.

## Ďalšie hry od Supercellu
* *[[Boom Beach]]*
* *[[Hay Day]]*
* *[[Clash Royale]]*
* *[[Brawl Stars]]*

## Referencie

Kategória:Počítačové hry z 2012
Kategória:Hry pre Android
Kategória:Hry pre iOS
Kategória:Počítačové hry pre viacerých hráčov
Drače

náhľad|Drače
náhľad|Mólo v Drače
**Drače** je malá chorvátska osada v Dubrovnícko-neretvianskej župe v obci Janjina. 

## Zemepisná poloha
Jedná sa o malú rybársku osadu s drobným prístavom. Leží na severnom pobreží polostrova Pelješac. 30 km od mesta Ston. Drače sa nachádza v zátoke pri Neretvanskom prielive, ktorej súčasťou sú aj menšie zátoky (Sutvid, Stinjivac, Brijesta, Blaževo). V mori sa nachádza veľa ostrovov (Dubrovac, Galičak, Pučenjak a iné).

## Hospodárstvo
Obyvatelia vykonávajú lov rýb a poľnohospodárstvo, a v menšej miere sa živia cestovným ruchom. Turistická kapacita tohto miesta sa skladá zo súkromných domov s bytmi na prenájom a tábor. Obec je známa hlavne chovom ustríc, ktoré sa dajú kúpiť čerstvé priamo v reštaurácii.

## Obyvateľstvo
Žijú tu prevažne katolíci, a podľa sčítania ľudu z roku 2001 v dedine žije 64 obyvateľov. V posledných rokoch v Drače vyrástlo veľa nových penziónov, ako aj apartmánov.

## More
Drače má relatívne dobré podmienky pre potápanie. Možnosť kúpať sa a ponárať sa je aj priamo v Drače. V prístave môžu bezpečne kotviť aj väčšie lode. More je čisté, a keďže sa Drače nachádza v zálive, aj pokojné.

## Možnosti výletov do okolia
*Trstenik - 8 km
*Žuljana - 10 km
*Ston - 30 km
*Potomje - pestuje sa tu víno Dingač
*Sreser - 4 km, rybárska osada a malé letovisko
*Janjina - 2 km, najväčšia dedina vo vnútrozemí polostrova (330 obyv.)
*Mljet - možnosť cesty z Trstenika trajektom

Zátoky: *Sutvid, Stinjivac, Brijesta a Blaževo*

Kategória:Osady v Chorvátsku
Kategória:Sídla v Dubrovnícko-neretvianskej župe
Kratinos z Aigeiry

**Kratinos** (*Kratinos*) bol olympijský víťaz v zápasení dorastencov v roku 272 pred Kr.

Kratinos z achájskej Aigeiry zvíťazil na 127. olympijských hrách v zápasení dorastencov (palé paidón). V Olympii zaviedli túto disciplínu na 37. hrách v roku 632 pred Kr. a jej prvým víťazom bol Hipposthenes zo Sparty. 
 
Olympijskí pretekári oceňovali zásluhy svojich trénerov a to niekedy aj manifestačne. Napríklad Kratinos si od hellanodikov vymohol, aby mu v olympijskej Altide dovolili postaviť vedľa vlastnej sochy aj sochu trénera.  Obidve tieto sochy ešte v druhom storočí videl stáť cestovateľ Pausanias, ktorý o tom uvádza: „*Kratinos z achájskej Aigeiry bol najšvárnejší z chlapcov svojej doby, najlepšie zápasil, a keď premohol chlapcov v zápasení, Eliďanmi mu bolo dovolené, aby postavil vedľa svojej sochy aj sochu trénera. Sochu zhotovil [[Sikyón (mesto)|sikyónsky]] [[Kantharos zo Sikyónu|Kantharos]], syn Alexida, žiak [[Eutychides|Eutychida]]*“. 
    
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v zápasení
Marcel Melicherčík

**Marcel Melicherčík** (* 20. december 1986, Poprad) je slovenský hokejový brankár.

## Klubový hokej
Marcel Melicherčík pochádza zo slovenského Popradu, ktorého je odchovancom. V tomto meste strávil väčšinu času svojej kariéry. Prelomovým ročníkom možno označiť sezónu 2010/2011, v ktorej odchytal 53 zápasov s bilanciou 2,17 gólu na zápas a podobnými štatistikami sa mohol pochváliť aj v zápasoch play-off. V septembri roku 2012 uspel na skúške v HC Lev Praha. S účastníkom najvyššej ruskej súťaže trénoval, ale KHL si nezahral. V decembri toho istého roku sa rozlúčil s pražským Levom a sťahoval sa do českých prvoligových Litoměřic, kde odchytal prvé minúty sezóny 2012/2013. Po skončení výluky NHL v sezóne 2012/2013 sa dohodol na zmluve s HC Sparta Praha. V Sparte odchytal 9 zápasov, pričom v siedmich prípadoch dopomohol pražskému klubu k víťazstvu. V sezóne 2013/2014 pôsobil v klube Bílí Tygři Liberec, niekoľko zápasov odohral aj v druholigových Benátkach. Pred sezónou 2014/2015 sa dohodol na zmluve so slovenským klubom HC Košice.

## Referencie

## Externé odkazy
* Marcel Melicherčík štatistiky na *eliteprospects.com*

Kategória:Osobnosti z Popradu
Kategória:Slovenskí hokejisti
Kategória:Slovenskí hokejoví brankári
Kategória:Hráči HC Košice
Kategória:Hráči Bílí Tygři Liberec
Komaios z Megary

**Komaios** (*Komaios*) bol olympijský víťaz v boxe v roku 652 pred Kr.

Komaios z Megary zvíťazil v boxe (pygmé) na 32. olympijských hrách v roku 652 pred Kr. V Olympii sa box zaviedol na 23. hrách v roku 688 pred Kr. a prvým víťazom tejto disciplíny bol Onomastos zo Smyrny. V starovekom Grécku mal box voľnejšie pravidlá a bol tvrdší ako dnešný. Okrem držania súpera, chmatov a úderov na pohlavné orgány sa v ňom dovoľovalo takmer všetko. Boxer mal päste ovinuté remencami a zápasil vo vyhradenom priestore. Boj trval tak dlho, kým sa neskončil pre jedného zo súperov víťazstvom.

Podľa starovekého historika Eusebia z Kaisareie na týchto dávnovekých olympijských hrách bol za víťazstvo v behu na jedno stadion korunovaný vencom Komaiov brat Kratinos.

## Referencie a bibliografia

## Pozri aj
* Zoznam olympijských víťazov staroveku

Kategória:Víťazi starovekých olympijských hier v boxe
Thomas Mann (rozlišovacia stránka)

**Thomas Mann** môže byť:

* nemecký spisovateľ (1875 – 1955), pozri Thomas Mann
* herec USA (1991), Thomas Mann (herec)

Mann, Thomas
Boom Beach

***Boom Beach*** je tzv. freemium (zdarma, ale s prémiovou menou) mobilná stratégia pre iOS a Android, vyvíjaná firmou Supercell. Boom Beach bol sprístupnený pre obmedzenú skupinu ľudí v Kanade (11. novembra 2013) a celosvetovo vydaná 26. marca 2014.

## Hra
Boom Beach je strategická hra, v ktorej sa kombinuje útočenie na hráčov ale aj na počítačom vygenerované základne. Dej hry sa odohráva na tropickom súostroví s hráčmi na ostrovoch, ktoré sú bránené silnou obranou. (podobná hre Clash of Clans od supercellu).

Hráči si môžu postaviť ich vlastnú základňu, vylepšovať si obranu a ostatné stavby, a odomykať nové vojsko. Pri vydaní tejto hry to bola v 22 štátoch top 10 hra. V tejto hre bojujete proti hráčom, ale aj nepriateľovi zvanému „The Blackguard“, ktorý je zvyčajne reprezentovaný Plukovníkom Hammermanom.

### Suroviny
Boom Beach vyžaduje od hráča, aby zbieral a ukladal si suroviny ako napríklad zlato, drevo, kameň a na vyšších leveloch aj železo. Tieto suroviny sa využívajú na vylepšovanie vojska, a na vylepšovanie obrany ostrova. Hra má aj prémium menu, diamanty. Diamanty môžu byť získané za isté úspechy v hre, ale hlavná cesta ako získať diamanty je si ich kúpiť za reálne peniaze. Diamanty môžu byť získané hľadaním pokladov na mape. Diamanty môžu byť použité na urýchlenie každého aspektu hry (okrem ponárania sa s ponorkou). Diamanty môžu byť použité na urýchlenie vyrábania sochy, zrýchleného trénovania armády, urýchleného vylepšovania armády. Jediná vec ktorá sa nedá kúpiť za diamanty sú intely (čít. nižšie) a tzv "power stones". Z ktorých sa vyrábajú sochy, ktoré napomáhajú v chode hry.

### Task Force
Keď sa vaše HQ (Headquaters-hlavná budova) vylepší na lvl6, môžete vytvoriť Task Force, alebo do nejakého vstúpiť. V tomto Task Force, si môžete písať s ostatnými hráčmi Task Force, taktiež môžete zdielať vaše útoky alebo obranu.

Hlavná aktivita Task Force sú 'Task Force Operácie'. Keď operácia začne, všetci hráči z Task Force môžu v nej útočiť. Cieľom 'Task Force Operácii' je zničiť čo najviac stavieb v základni operácie. Ak jeden z členov zaútočí na operáciu a nezničí ju, ďalší člen pokračuje v tom stave, aký hráč pred ním operáciu zanechal. Keď je po operácii základňa úplne zničená, všetci členovia Task Force ktorý dali útok, ešte nedostanú odmenu, cieľom Task Force Operácii sú "Task Force point" → tzv. body zničenia. Tieto body ukazujú, aký dobrý je váš TF. Tieto body sa každý deň znižujú, na základe počtu týchto bodov vo vašom Task Force. Čím viac ich máte, tým sa rýchlejšie znižujú.

Task Force operácie môže spustiť iba vodca (leader) klanu, kancelár (officer) a Co-leader. Task Force potrebuje aj intel, aby mohol spustiť operácie. Ťažšie operácie potrebujú viac intelu na spustenie, ale keď sú potom zničené, čím ťažšia operácia, tým väčšia odmena. Intely sa získavajú každým hráčom v Task Force, za úspešnú obranu základne, alebo za úspešný útok.

## Reakcia kritikov
IGN dali Boom Beach 7/10 bodov, a komentovali to tým, že je to moderná verzia hry Clash of Clans. Používatelia Apple Store tomu dávajú priemerne 4.5/5 bodov.

## Referencie

Kategória:Hry pre Android
Kategória:Hry pre iOS
Kawasaki Ki-45

**Kawasaki Ki-45 ''Torjú*** (; *Zabíjač drakov'') bolo japonské dvojmotorové ťažké stíhacie lietadlo druhej svetovej vojny.

## Vznik a vývoj
Jeho začiatok bol v marci 1937, kedy japonská armáda požadovala dvojmotorový stíhač. Práca na Ki-45 bola spustená v roku 1938. 

Prvý prototyp vzlietol v roku 1939 poháňaný dvojicou motorov Ha 20b s výkonom po 820 k.
Výzbroj tvorili dva pevné guľomety Typ 89 kalibra 7,7 mm v hornej prednej časti trupu a kanón Ho-3 kalibra 20 mm situovaný v spodnej časti trupu.

## Nasadenie
Lietadlo bolo používané najmä proti americkým bombardovacím zväzom. Spojenci dali tomu rešpektovanému protivníkovi kódové meno Nick. Japonci sa Ki - 45 naučili používať aj k nočnému stíhaniu, kedy boli lietadlá navádzané pomocou rádiového spojenia z krajiny a na vyhľadávanie zažínal svetlomety umiestnené v prednej časti trupu. Ich nasadzovanie bolo pomerne úspešné aj voči americkým lietajúcim pevnostiam B-29 20. leteckej armády USAAF. Od jesene 1944 do konca vojny zostrelili Ki - 45 4. Sentai zo základne Usuki v prefektúre Óita viac ako 150 Boeingov B-29. K týmto úspechom dopomohla aj improvizovaná úprava, spočívajúca v odstránení trupovej nádrže, na ktorej miesto boli za kabínou pilota inštalované dva dopredu šikmo nahor zamerané guľomety typ 1 kalibru 12,7 mm (tzv. Schrage Musik). V závere vojny boli Ki - 45 používané i k samovražedným náletom japonských pilotov na americké lode pri Novej Guinei.

## Technické údaje

Údaje platí pre Ki-45
* Dĺžka: 10,26 m
* Rozpätie: 14,50 m
* Výška: 3,57 m
* Nosná plocha: 29,00 m²
* Hmotnosť prázdneho lietadla: 2 500 kg
* Vzletová hmotnosť: 3 750 kg
* Maximálna vzletová hmotnosť: 2 120 k
* Maximálna rýchlosť vo výške 4 000 m: 480 km/h
* Výstup na 5 000 m: 10 min 12 s
* Praktický dostup: do 10 000 m
* Dolet: 1 750 km

## Referencie


## Iné projekty

Kategória:Japonské stíhacie lietadlá
Kategória:Lietadlá druhej svetovej vojny
Hyperion (Simmons)

***Hyperion*** je sci-fi román amerického spisovateľa Dana Simmonsa. Ide o prvé dielo zo série *[[Hyperion Cantos]]*. 

## Dej
Príbeh začína v 28. storočí, keď sa ľudstvo vďaka teleportu rozšírilo po celej Galaxii. Dej sleduje cestu pútnikov na planétu Hyperion a je podávaný vo forme ich krátkych osobných príbehov. Príbehy sa odohrávajú na viacerých planétach s množstvom postáv a v rôznych časových líniách. Sedem pútnikov sa na pokraji galaktickej vojny vydáva na púť na planétu Hyperion za tajomnou postavou, Škorpiónom, ktorá ich všetkých spája. Vedia, že jednému z nich Škorpión splní, čokoľvek si zažiada, kým na ostatných čakajú ukrutné muky. 

## Ocenenia
V roku 1990 získal román prestížne ocenenie Hugo za najlepší román. V tom istom roku získal ocenenie Locus Award.

## Referencie

Kategória:Romány USA
Kategória:Science fiction romány
Kategória:Knihy z 1989
Kategória:Cena Hugo
Kategória:Romány odohrávajúce sa na fiktívnych planétach
Tiberius Gracchus

**Tiberius Sempronius Gracchus** (163 pred n. l. - 133 pred n. l.) bol rímsky občan, patricij a pre rok 133 bol spoločne s Marcom Octaviom zvolený do funkcie tribúna ľudu. Situácia bola vtedy pre rímskych občanov málo priaznivá - najlepšie tento stav vystihuje sám Gracchus.

Situácia vtedy skutočne pre plebs nebola priaznivá - všetku moc držali v rukách bohatí patríciovia, Rím bol preplnený lacnou pracovnou silou (otrokmi) a pôdu vojakov, bojujúcich za vlasť si pre sebe zaberali latifundisti, takže po návratu zo služby nemali vojaci vôbec nič, okrem svojho práva hlasovať - a tak dávali svoj hlas vo voľbách tomu, kto usporiadal viac hier a rozdal viac obilia. Situácia bola kritická a Tiberius Gracchus sa ju rozhodol riešiť radikálnym spôsobom: Vypracoval zákon o pozemkovej reforme, ktorý mal obnoviť dávno platný, ale zabudnutý zákon *Licinia Sextia* z roku 367 pred n. l. Zákon nepredložil pod svojím menom, ale pod menom svojich vplyvnejších spojencov, bratov Scaevolových. Zaistil si taktiež súhlas princípa senátu Appia Claudia.

Podstata reformy bola jednoduchá: Bola stanovená maximálna výmera pozemku na rodinu (max. asi 250 ha), a čo bolo navyše, malo byť prerozdelené medzi roľníkov. Keďže sa zákon predebatovával v ľudovom zhromaždení, využil druhý tribún (Marcus Octavius, ktorý bol mimochodom bohatým latifundistom) svojho práva a vetoval tento zákon. Vtedy sa Gracchus odhodlal k radikálnemu a bezprecedentnému kroku: nechal ľudové zhromaždenie hlasovať o tom, či môže tribún lidu vetovať zákon, ktorý je v prospech ľudu. Väčšina rozhodla, že nemôže - a Gracchus prehlásil Octavia za zosadeného z funkcie. Zákon o pozemkovej reforme bol prijatý a trojčlenná komisia začala pracovať na prerozdelovaní pôdy.

Táto práca však bola časovo náročná, a preto ju Gracchus počas svojho volebného obdobia  nestihol dokončiť. Preto sa rozhodol k veľmi neobvyklému kroku: kandidovať na úrad tribúna ľudu ešte raz. Toho využili jeho oponenti a obvinili ho zo snahy získať moc. V deň volieb bola najvyšším rímskym velekňazom Publiom Corneliom Scipionom Nasicom zorganizovaná bitka, v ktorej bol Tiberius Gracchus zabitý.

Jeho reformy boli okamžite zastavené. O desať rokov neskôr sa stal tribúnom ľudu jeho brat, Gaius Sempronius Gracchus, ktorý chcel naviazať na svojho staršieho súrodenca, a aj sa mu to čiastočne podarilo. Práca na rozdeľovaní pôdy bola opäť začatá a čiastočne aj urobená, avšak v dobe trvania svojho tribunátu bol zavraždený a počas  niekoľkých následujúcich rokov boli všetky viditeľné následky pôsobenia oboch bratov stratené.

Kategória:Obete atentátov
Kategória:Politici starovekého Ríma
Babie leto

náhľad|Babie leto
**Babie leto** je „obdobie suchého, málo veterného, slnečného a cez deň veľmi teplého obdobia, ktoré sa vyskytuje v Európe obvykle v septembri alebo októbri“. Tento jav je spôsobený rozsiahlou anticyklónou, ktorá sa v tomto období vyskytuje nad strednou a juhovýchodnou Európou. Babie leto spôsobuje zablokovaný vysoký tlak, ktorý tlačí vzduch do oblastí s nízkym tlakom, čo spôsobí veterné počasie. V dôsledku rotácie Zeme sa tieto vetry otáčajú proti smeru hodinových ručičiek okolo severnej pologule a niekedy sa stáčajú až na juh, naberajú teplejší vzduch, a privádzajú ho do oblastí na sever, čím sa potom niektoré oblasti oteplia aj v nečakanom ročnom období.

Je zaujímavé, že v rôznych jazykoch sa babie leto hovorí rozličnými slovnými vyjadreniami:

Jazyk a doslovný preklad:

* Angličtina, Litovčina, Francúzština, Arabčina, Japončina, Kórejčina: Indiánske leto.

* Slovanské jazyky, Tatárčina: Babie leto
* Nemčina, Maďarčina: Leto starej ženy
* Esperanto: Po lete
* Švédčina: Bri(gi)ttino leto
* Čínština: Tigrie leto
* Baskičtina: Malé leto
* Holandčina: Neskoré leto
* Srbčina: Michalovo leto
* Taliančina, Portugalčina, Katalánčina:  Leto Sv. Martina
* Španielčina: Leto Sv. Miguela
* Bulharčina: Cigánske leto

Babie leto je jednou zo singularít v počasí vyskytujúcich sa počas roka.

Názov babie leto pôvodne označoval poletujúce vlákna pavučín s pavúkmi, ktoré sa vyskytujú v tomto období.

## Referencie

## Externé odkazy
* 

Kategória:Počasie
Kategória:Ročné obdobia
Chyba merania

**Chyba merania** je rozdiel medzi hodnotou zistenou meraním a skutočnou hodnotou meranej veličiny. Každé meranie je zaťažené určitou chybou a ku správnej hodnote sa iba približuje. Počas merania sa uplatňujú vplyvy, ktoré sa prejavia odchýlkou medzi skutočnou a nameranou hodnotou reálne meranej veličiny. Do akej miery je rozdielnosť správnej a nameranej hodnoty, závisí od presnosti meracieho prístroja a presnosti meracej metódy.

## Typy chýb
Chyby, ktoré vznikajú počas merania, sú trojakého druhu: hrubé, sústavné a náhodné.

# **hrubé**: 
#* sú spôsobené nepozornosťou, omylom, únavou pozorovateľa
#* prejavia sa tým, že sa nameraná hodnota nápadne odlišuje od ostatných hodnôt, takéto hodnoty potom v nasledujúcom spracovaní vylúčime
# **náhodné**:
#* vznikajú v dôsledku kolísajúcich rušivých vplyvov, nedajú sa odstrániť (napr. náhodné drgnutie do meracieho prístroja, prievan) a ťažko sa hľadajú
#* prejavia sa pri meraní v tom, že ak meriame opakovane, tak nedostaneme vždy tú istú hodnotu veličiny      
#* ich vplyv znížime tak, že budeme merať opakovane (5 až 10-krát) a potom z týchto hodnôt spravíme aritmetický priemer
# **systematické**: 
#* súvisia s použitou metódou merania a vlastnosťami použitých meradiel
#* prejavujú sa tak, že hodnota je buď o niečo menšia alebo väčšia (čiže hodnota veličiny je naklonená iba do jednej strany)            
#* dajú sa zmenšiť použitím lepšej metódy merania alebo lepším meradlom.

Kategória:Meranie
Teoretická chémia

**Teoretická chémia** je odbor chémie, ktorý využíva neexperimentálne metódy na vysvetlenie alebo predpovedanie chemických javov. V súčasnosti ide hlavne o kvantovú chémiu, čo je aplikácia kvantovej mechaniky na chemické problémy. Možno ju zhruba rozdeliť na problémy elektrónovej štruktúry, dynamiky a štatistickej mechaniky. Najnovšie odborom teoretickej chémie je matematická chémia.

Za počiatok teoretickej chémie možno považovať formuláciu Schrödingerovej rovnice.

## Odbory teoretickej chémie

* Kvantová chémia - aplikácia kvantovej mechaniky na chemické javy
* Počítačová chémia - využitie počítačových programov k riešeniu chemický problémov
* Molekulové modelovanie
* Molekulová dynamika
* Molekulová mechanika
* Matematická chémia
* Chemická kinetika

## Zdroj
Aleš Mandous

**Aleš Mandous** (* 21. apríl 1992, Nekmíř) je český futbalový brankár, od júla 2015 pôsobí v MŠK Žilina.

## Klubová kariéra
Je odchovancom TJ Sokol Nekmíř odkiaľ v mládežníckych rokoch zamieril do FC Viktoria Plzeň.

### FC Viktoria Plzeň
V lete 2012 sa dostal do kádra A-tímu. Premiéru v bráne mal v zápase Pohára Českej pošty proti Hradcu Králové, v ktorom jeho tím vyhral 1:0.  V lige neodchytal za Plzeň žiadny zápas.

### FK Bohemians Praha
Pred sezónou 2013/2014 odišiel na hosťovanie do FK Bohemians Praha, kde odchytal 18 zápasov.

### FK Baník Most 1909
V lete 2014 odišiel na hosťovanie do FK Baník Most. Odchytal tu 18 zápasov.

### MŠK Žilina
V júli 2015 podpísal dvojročný kontrakt s MŠK Žilina. Pôsobí prevažne v rezervnom tíme. Za prvý tím odchytal doposiaľ len zápasy Slovenského pohára.

## Referencie


Kategória:Českí futbalisti
Kategória:Českí národní futbalisti
Kategória:Hráči MŠK Žilina
Kategória:Hráči FC Viktoria Plzeň
Kategória:Futbaloví brankári
Coalisland

**Coalisland** (, šk. Collislann) je malé mesto v Severnom Írsku, v grófstve Tyrone. Je 5. najväčšie mesto v grófstve, žije v ňom necelých 6-tisíc obyvateľov. Leží 6 kilometrov od Dungannonu a blízko Lough Neagh, najväčšieho írskeho jazera. V minulosti bolo, ako naznačuje samotný názov mesta, strediskom ťažby uhlia.

## Referencie

## Iné projekty

## Externé odkazy
*

Kategória:Mestá v Severnom Írsku
Kategória:Ulster
Kategória:Grófstvo Tyrone